ESENTA CONCEPTULUI DE BUNA-GUVERNARE ÎN VIZIUNEA LUI ARISTOTEL PARTEA A IV-A DIMENSIUNEA MORALA (CONTINUARE) Prof univ dr Corina Adriana Dumitrescu, Universitatea Crestina "Dimitrie Cantemir", Bucuresti rectorucdc@yahoo com Abstract: The main idea of the article comes to reinforce Aristotle's belief that a sound reigning could be achieved in both a political society, as well as a in an ethical one, at the same time Ethics would not be considered entirely politics, it is just its major, legislative aspect to be worshipped, its pragmatic wisdom as a pivot of the moral conduct determination The more virtuous its members, the better a society From the most humble member on the social class scale of a community till the one on top of the pyramid, who wasches over the best way of rulling, each individual should exercize virtue, as a way to just try to reach wisdom, or to really touch it Keywords: virtue, wisdom, reason, education, good faith, honour, middle class Fiind beneficiari, în acest mileniu al treilea al erei noastre, ai unui patrimoniu cultural exceptional si ai unei experiente demonstrate de întreaga istorie a umanitatii, în legatura cu destinul de pâna acum al societatii organizate statal, ar trebui sa identificam, relativ simplu, atât modelul ideal de buna-guvernare spre care tindem, cât, mai ales, setul de valori care trebuie sa sustina o asemenea guvernare Aristotel a fost, este si va fi un bun "sfatuitor" pentru aceia care vor dori sa parcurga pâna la capat acest demers cu buna-credinta, chiar si acum, la o distanta de aproape trei milenii fata de momentul în care acest mare întelept al antichitatii consacra cu genialitate calea spre atingerea fericirii individuale si, de aici, a fericirii colective Desi a generat controverse privind autenticitatea, lucrarea din tinerete a acestuia, Protrepticul, îi demonstreaza, de la bun început, preocuparea de a îndruma, de a îndrepta pe cei din jurul sau catre un mod de existenta în care armonia sa fie atotstapânitoare Era, de altfel, definitoriu pentru cultura elina a acelei epoci de mare înflorire culturala, ca aceia care dominau spiritul epocii sa caute sa îi ajute pe cei din jurul lor sa atinga, macar pentru o clipa, sferele înalte ale trairii omenesti Aceasta era, în principal, menirea acelor carti de îndreptari, de îndemnuri, din categoria carora facea parte si aceasta opera a lui Aristotel, care era la fel de preocupat, precum Hesiod sau Platon, de a-i lumina si pe ceilalti în legatura cu sensul vietii Stagiritul îsi dedica Protrepticul lui Themison, regele Ciprului de la acea vreme, pe care îl considera ca întrunind toate datele necesare pentru a se dedica si educatiei sufletului sau Valoarea fundamentala pe care pune accent aici Aristotel este educatia, care, o data însusita, si mai apoi aplicata, poate aduce fericirea (eudaimonia) Educatia înseamna cunoastere a tot ceea ce ne înconjoara si identificarea celor mai eficiente modalitati de a utiliza lumea înconjuratoare în folos propriu Cunoasterea este dintotdeauna atinsa prin învatatura, generatoare continua de informatii, iar învatatura cea mai cuprinzatoare este reprezentata de catre filosofie Protrepticul cuprinde o adevarata apologie a întelepciunii, care trebuie sa caracterizeze, mai cu seama, pe cel menit sau pe cei meniti sa se îngrijeasca de buna guvernare si care reprezinta treapta cea mai înalta a devenirii si desavârsirii omenesti De aceea, din aceasta perspectiva, cetatea trebuia sa fie condusa de acela care este cel mai capabil si care, totodata, stie sa guverneze, aplicând corect legile cetatii Înainte însa de a ajunge la aceste afirmatii sau, mai precis, înainte de a le sustine cu tarie, Aristotel a facut un adevarat recurs la rostul omului pe pamânt, prin intermediul lui Pitagora, care, la întrebarea de ce au fost oamenii zamisliti, a raspuns foarte frumos si foarte simplu: "Pentru a privi cerul", dar si al lui Anaxagoras, care, la rândul sau, la întrebarea de ce ar alege omul sa se nasca si sa traiasca, a afirmat: "Ca sa priveasca cerul si cele ce sunt pe cer: stelele, luna si soarele " Iata, asadar, originea problematicii bunei-guvernari, care se afla în însasi natura omului; este firesc sa fie asa pentru ca esential pentru buna-guvernare nu este o pura misie sociala tehnica, ci tocmai asigurarea acelui complet mediu propice în care toate spiritele care populeaza, la momentul-cadru, acea societate sa îsi gaseasca împlinirea si sa îsi realizeze menirea Din aceasta perspectiva, este importanta buna guvernare si întemeierea ei pe acel set de valori dedicate întru totul sprijinirii realizarii destinului omenesc al fiecaruia dintre membrii comunitatii statale Fata de o asemenea responsabilitate unica, dar si extrem de dificil de împlinit, este evident ca, la rândul sau, buna guvernare trebuie sa fie sustinuta de catre membrii comunitatii, care trebuie sa realizeze si propria desavârsire De la cel mai simplu membru al comunitatii, din punctul de vedere al ierarhiei sociale, pâna la cel din vârful piramidei, chemat sa vegheze la buna guvernare, cu totii trebuie sa practice virtutea, macar pentru a încerca, daca nu si pentru a reusi, sa atinga întelepciunea Ratiunea, rationalitatea proprie doar fiintei umane, trebuie sa fie pusa în valoare, în mod activ, de catre fiecare în parte Aceasta este asezata de catre Aristotel în partea superioara a sufletului Gânditi liber, îsi îndemna Stagiritul concetatenii, explicit sau implicit, ori de câte ori avea ocazia, cu deplina credinta ca din summum-ul acestor gânduri poate naste universul uman pe care oamenii, sunt datori, la rândul lor, sa si-l creeze Dupa cum remarca frumos Aristotel: "Daca omul s-ar elibera de acea parte din sine ce scapa ratiunii, atunci el ar ramâne doar cu ratiunea si s-ar asemui zeului"; aproape ca vedea oamenii, asa cum îi percepea el atunci, ca pe niste "semizei", prototipuri ale oamenilor superiori, statut la care poate accede omul obisnuit, în cursul vietii sale - cu siguranta, Aristotel si o întreaga pleiada asemenea lui au atins acest nivel înca de la începuturile existentei lor Or, "drama" omului superior, mai ales daca este singur, este aceea de a întelege, atât lumea înconjuratoare, cât si rânduiala ei, într-un mod unic Îndemnul adresat celor din jur de a-si respecta conditia umana primordiala, aceea de fiinte rationale, este permanent adresat pe parcursul Protrepticului, si datorita convingerii autorului ca "Binele" salasluieste acolo, în rationalitatea umana, ca de acolo îsi extrage seva: "Caci ratiunea este zeul nostru" - ar fi afirmat Anaxagoras, invocat de catre Aristotel, deplin convins ca ea, ratiunea, este, pâna la urma, diferenta specifica dintre oameni si celelalte vietuitoare Omul ar fi deci predestinat sa fie un fel de zeu fata de celelalte fiinte, iar substantialitatea statutului de semizeu între oameni "primeste" putere Concluzia acestei opere de început este strâns legata de cele doua calitati care trebuie atinse de spiritul uman, ratiunea si întelepciunea: "Pentru oameni nu exista nimic divin sau binecuvântat, nimic demn de luat în seama, în afara de ratiune si întelepciune Din tot ce avem, ele singure par nemuritoare, ele singure, divine " Ca fiinta rationala, în om exista o conaturalitate cu divinul, prin intelectul sau, nous), spre care tinde constient ca spre un reper ideal, ca spre un model de imitat spre propria-i desavârsire Atât în morala, cât si în politica - între ele fiind o strânsa legatura - Aristotel se remarca a fi exponentul unei directii intelectualiste Astfel, etica sa este una a ratiunii, respectiv a întelepciunii, care presupune practicarea tuturor virtutilor Dintr-o asemenea abordare, buna guvernare nu poate fi încredintata decât celui care se va dovedi a fi bun, curajos, puternic, dar aceasta trebuie sa fie exercitata practic de catre lege, caci despre domnia legii ne vorbeste aici Aristotel, lege "ca o rostire ce izvoraste din întelepciune " Setul de valori care trebuie sa fie ocrotite pentru ca, la rândul lor, sa poata sustine buna guvernare, este completat în Etica nicomahica, în primul rând, cu experienta de viata, de practica a binelui în viata, proprie celui sau celor care raspund de destinul cetatii, care se doreste a fi fericit Virtutea, calitatea de om virtuos al conducatorului comunitatii genereaza un model, prin care ceilalti sunt mai usor de îndrumat la ascultare Virtutea locuieste în sufletul omului, iar practica ei constanta genereaza armonia vietii, a trairii acesteia Cel chemat sa guverneze se ajuta, pentru aceasta, de stiinta politicii; el trebuie sa fie, pe de o parte, un bun cunoscator al sufletului omenesc, iar, pe de alta parte, sa fie un sincer practicant al virtutii Legatura dintre întelepciune si virtute o realizeaza tot Aristotel, atunci când expune teza potrivit careia exista virtuti ale intelectului, precum întelepciunea, inteligenta, prudenta si virtuti morale, precum darnicia si cumpatarea Buna guvernare merita sa fie încredintata celor care cultiva virtutile intelectuale si etice, în egala masura; dar daca, alaturi de aceste calitati, cel aflat în fruntea cetatii mai este si viteaz - aici vorbim de o vitejie civica, strâns legata de simtul onoarei - profilul personalitatii ideale a acestuia capata tot mai mult contur De suflet nobil trebuie sa dovedeasca ca au parte cei chemati sa raspunda de buna guvernare, deoarece nobletea sufleteasca este aceea care genereaza, pâna la urma, frumosul moral, fara de care Aristotel nu poate aprecia ca actul guvernarii si-ar fi atins scopul Maretie sufleteasca, suflet înalt cere Aristotel de la cel chemat sa conduca destinul celorlalti, deoarece numai acela care poseda un asemenea suflet va fi capabil de fapte mari, menite sa scrie frumos existenta unui popor în aceasta lume Buna-cuviinta trebuie, de asemenea, sa fie proprie fiecaruia dintre oameni si, cu atât mai mult, celor angrenati în mecanismul bunei-guvernari, unde fiecare trebuie sa stie sa asculte si sa vorbeasca, în limita necesara si cu respectul cuvenit De asemenea, spiritul dreptatii este acela care trebuie sa îl anime pe omul virtuos, mai ales daca acesta, în virtutea prerogativelor sale, chiar si vremelnice, trebuie "sa împarta dreptatea" Data fiind importanta dreptatii, atât a celei sociale, cât si a celei individuale, Aristotel formuleaza astfel definitia dreptatii: "Dreptatea este acea virtute, în puterea careia cel drept faptuieste drept dupa alegere libera, iar la distribuire, fie ca e vorba de raportul sau propriu fata de altul sau de raportul altor persoane laolalta, nu procedeaza astfel ca sa dea din lucrurile dorite siesi mai mult si celorlalti mai putin, si la cele pagubitoare o face invers, ci asa ca sa pastreze egalitatea proportionala, si apoi sa distribuie în acelasi mod si altuia, cu privire la un al treilea " Iata deci ca nu este suficient pentru cel implicat în buna-guvernare sa considere ca este un individ caracterizat, patruns de simtul dreptatii; lui i se cere de catre Aristotel sa practice dreptatea, sa aplice "tehnologia" facerii, respectiv, a împartirii dreptatii S-ar putea crede ca acela sau aceia care sunt chemati sa alcatuiasca institutiile menite sa puna în functiune buna-guvernare ar trebui sa fie oameni perfecti; desigur ca Aristotel si-ar fi dorit acest lucru însa, realist fiind, în cele din urma, se rezuma la un set de trei calitati: "dimensiunea morala" a acestora: competenta în atributiile functiei, virtutea si simtul dreptatii, precum si atasamentul fata de regimul pe care trebuie sa îl sustina Desigur ca în epocile în care morala comunitatii are de suferit, chiar si numai aceste trei însusiri pot fi adesea greu de regasit laolalta, într-o singura persoana Aristotel însa investeste si reinvesteste educatia, ca fiind menita sa puna în valoare binele ca "dar" aflat în fiecare individ si, de aici încolo, împlinirea individului într-un mod virtuos De aceea, cel chemat sa conduca cetatea trebuie sa aiba parte de o educatie aleasa, care sa îl determine sa se dedice asigurarii educatiei tuturor celorlalti membrii al comunitatii Aceasta interpretare îsi gaseste confirmarea în ultimul capitol al Eticii Nicomahice, unde relatia dintre etic si politic devine cadru pentru o problematica nu mai putin importanta, cea a educatiei; constatând ineficacitatea generala a învatamântului teoretic, ce se rezuma la rationamente, Stagiritul afirma necesitatea legiferarii normelor morale, deci a interventiei statului, pentru obtinerea unui comportament virtuos al tuturor cetatenilor (Despre rolul omului politic în educarea cetatenilor) Acela care si-a construit întreaga personalitate morala, conform crezului etic sustinut si practicat de catre Aristotel, nu poate fi decât raspunzator de buna guvernare într-un regim democratic, apreciat ca având drept principiu fundamental libertatea, care, în plan practic, însemna sa conduci si sa fii condus pe rând, adica o libertate a unor oameni superiori, virtuosi - chiar egali întru virtute - ceea ce îngaduie fiecaruia, dupa ce va fi fost condus, sa conduca, la rândul sau Asadar, cei chemati sa înfaptuiasca buna guvernare trebuiau sa aiba inteligenta de a accepta sa fie, mai apoi, ei însisi condusi, dupa cum, ab initio, aceiasi ar fi trebuit sa fi fost deja condusi, pentru a sti ce asteptari au cei care sunt condusi de la cei care îi conduc Daca pâna aici s-a conturat, din perspectiva abordarii aristotelice, esenta bunei guvernari, cu dimensiunile sale institutionale, practice si morale, oarecum agregate parca într-un edificiu interior, de-acum încolo, Aristotel îsi exteriorizeaza "constructia", pentru a afla cu totii care este cetatea care ar putea fi definita ca fiind beneficiara bunei guvernari si, de ce nu, ai carei cetateni ar duce un trai fericit În primul rând, acea cetate trebuie sa fie populata de oameni virtuosi, oarecum egali întru virtute, care, prin rotatie, sa conduca si sa fie condusi Aceasta egalitate în practica unei vieti virtuoase îi îndreptateste pe toti cei ce alcatuiesc cetatea ce urmeaza a fi guvernata, la o rotatie a statutului lor social; este lesne de observat ca, pâna la urma, de fiecare data, toti vor guverna în numele virtutii Este firesc ca, în aceasta cetate vie, primii chemati la guvernare sa fie cei mai în vârsta, înteleptii, caci întelepciunea are la baza si o mare experienta de viata, iar cei tineri accepta sa le vina rândul, în momentul în care vor atinge nivelul unei trairi profunde Cetatea bine guvernata este aceea în care legile reglementeaza siguranta cetateanului, armonia dintre interesele diferite dominante, pacea si, nu în ultimul rând, o buna educatie pentru cetatenii sai Educatia este pusa aici în legatura directa cu tipul de regim al carei sustinere trebuie sa o asigure cetatenii sai, mai exact, prin educatie trebuie cultivate acele valori care reprezinta fundamentul moral al regimului respectiv Regimul politic nu face decât sa oglindeasca cu fidelitate modul de existenta al unei cetati Cetatea bine guvernata este aceea care, totodata, este alcatuita, în principal, în majoritate, de catre cei care apartin clasei de mijloc Clasa de mijloc trebuie sustinuta, în cazul unei bune guvernari, deoarece aici se vor gasi acei multi oameni dornici de o viata virtuoasa, obtinuta pe o solida baza educationala Doar aici oamenii, fiind relativ egali, consimt sa fie, pe rând, conducatori si condusi, sa se dedice permanent, în ambele ipostaze, binelui cetatii Cei care alcatuiesc clasa de mijloc se vor opune atât exceselor celor înstariti, cât si revendicarilor neîntemeiate ale celor nevoiasi, asigurând un echilibru între tendintele divergente ce se manifesta în societate Aristotel exemplifica superioritatea cetatii bine guvernate prin epoca lui Solon - care se stie ca provenea din clasa de mijloc - epoca care, desi efemera, a facut dovada ca buna guvernare nu este doar un concept teoretic, ci o realitate traita Actualitatea bunei guvernari se datoreaza, poate, unor cauze precum consolidarea clasei de mijloc în lumea civilizata si, de ce nu, "datoriei morale" de a împlini un tablou social atât de inteligent preconizat de catre Aristotel BIBLIOGRAFIE Aristotel, (2007), Statul atenian, Bucuresti, Ed Antet Aristotel, (2005), Protrepticul, trad Bogdan Minca si Catalin Partenie, Bucuresti, Ed Humanitas Aristotel, (1998), Etica Nicomahica, trad Stella Petecel, Bucuresti, Ed Iri Aristotel, (2001), Politica, trad Al Baumgarten, Bucuresti, Ed Iri Aristotel, (2001), Metafizica, trad A Cornea, Bucuresti, Humanitas 2 Vol II, nr 3/septembrie, 2010 3 Cogito - REVISTA DE CERCETARE STIINTIFICA PLURIDISCIPLINARA 